Nostalgiese nuwe treffer uit Ampie se pen - Olka Bolka Web & E-Magazine
NAMIB WOESTYN het nostalgiese lirieke wat die luisteraars meesleur op Ampie se reis langs die Atlantiese oseaan, verby Windhoek en Swakopmund, langs Hentiesbaai en die Skedelkus tot by Puros en Palmwag. Dit is 'n lekker saamsing treffer met 'n country-poptoon wat ideaal is vir 'n padlangse reis. Soos Ampie sing, tower dit prentjies in jou kop op en bly die woorde nog lank by jou nadat die laaste noot reeds weggesterf het. Sy nie-kommersiële styl is altyd eerlik en 'n storie wat vertel word met diepte is weereens kenmerkend in sy nuutste vrystelling.
Dié suksesvolle kunstenaar was al onder andere benoem vir 'n SAMA vir kontemporêre album van die jaar saam met Bok van Blerk, Elvis Blue, Jak de Priester en Andriette. Sy beskeie raad is om nie jou "betalende" daaglikse werk prys te gee nie en om hare op jou tande te hê. Ondanks sy sukses in die musikindustrie, bly Ampie bou aan sy loopbaan as finansiële adviseur en studeer hy tans nagraads verder.
Facebook: Ampie Twitter: @ampie007
Publisiteit & Bemarking The Marketing Zoo Marne du Plessis Sel: 081 336 6282 E-pos: marne@marketingzoo.co.za